
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαβάθμιση θέσεων μετακλητών υπαλλήλων στο Πολιτικό 

Γραφείο του Πρωθυπουργού. 1 

Σύσταση-συγκρότηση Υπηρεσιακών Συμβουλίων υπαλλήλων 

του Υπουργείου Εθνικής Οικονομίας. 2 

Ισχύς αποφάσεων περί μεταβίβασης αρμοδιοτήτων. 3 

Ισχύς απόφασης περί μεταβίβασης αρμοδιοτήτων. 4 

Ανάθεση αρμοδιοτήτων Υπουργού Εργασίας στον Υφυπουργό 

Εργασίας Πέτρο Μώραλη. 5 

Παράταση χρόνου ισχύος της 32732/18.11.87 κοινής από¬ 
φασης των Υπουργών Εθνικής Οικονομίας και Εργασίας, 
μόνο ως προς το μέρος που αφορά τη χρηματοδότηση της 

Κοινότητας Ευηνοχωρίου Αιτωλοακαρνανίας . 6 

Χρηματοδότηση από τον ΟΑΕΔ του Δήμου Τρικκαίων, για 
την εκτέλεση κοινωφελών έργων προς απασχόληση ανέρ¬ 
γων . 7 

Χρηματοδότηση από τον ΟΑΕΔ της Κοινότητας Βάρνακα Αι- 
τωλ/νίας για την εκτέλεση κοινωφελών έργων προς απα¬ 
σχόληση ανέργων. 8 

Χρηματοδότηση από τον ΟΑΕΔ του Δήμου Πατρέων για την 
εκτέλεση κοινωφελών έργων προς απασχόληση ανέργων 9 

Παράταση χρόνου ισχύος της 32288/14.10.87 κοινής από-' 
φάσης των Υπουργών Εθνικής Οικονομίας και Εργασίας, 
μόνο ως προς το μέρος που αφορά τη χρηματοδότηση του 

Δήμου Καλαμαριάς Θεσ/νίκης.10 

Μεταβίβαση αρμοδιοτήτων του Υπουργού Εργασίας και εξου¬ 
σία υπογραφής στους Γενικό Γραμματέα, Ειδικό Γραμμα¬ 
τέα, Προϊσταμένους Δ/νσεων και Υπηρεσιών και Προϊστα¬ 
μένους Τμημάτων .11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ963 , (1) 

Διαβάθμιση θέσεων μετακλητών υπαλλήλων στο Πολιτικό Γρα¬ 
φείο του Πρωθυπουργού. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Την παρ. 2 του άρθρου 5 του Ν. 1299/1982 (ΦΕΚ Α' 
121) «Οργάνωση Υπηρεσιών Πρωθυπουργού». 

2. Τις παρ. 2, 3 του άρθρου 4 του Ν. 1505/1984 (ΦΕΚ Α' 
194) «Αναδιάρθρωση μισθολογίου προσωπικού της Δημόσιας 
Διοίκησης και άλλες διατάξεις». 

3. Τις παρ. 2 και 3 του άρθρου 4 του Ν. 1586/1986 (ΦΕΚ Α' 


37) «Βαθμολογική διάρθρωση των θέσεων του δημοσίου νομικών 
προσώπών δημοσίου δικαίου και οργανισμών τοπικής αυτοδιοί¬ 
κησης και άλλες διατάξεις». 

4. Το άρθρο 3 του Ν. 1810/1988 «Για τη συμπλήρωση και 
βελτίωση του Ν. 1505/1984 (ΦΕΚ Α’ 223) και άλλες διατά¬ 
ξεις». 

5. Την περίπτωση δ’ παρ. 1 του άρθρου 5 του Ν. 1299/1982, 
όπως τροποποιήθηκε από τις Υ179/21.4.1983 (ΦΕΚ Β’ 208), 
Υ257/23.11.1983 (ΦΕΚ Β’ 689), Υ31/10.7.1987 (ΦΕΚ Β' 
428), Υ46/10.2.1986 (ΦΕΚ Β' 43), Υ180/25.6.1986 (ΦΕΚ 
Β' 428) και Υ304/11.11.1986 (ΦΕΚ Β’ 820), αποφασί¬ 
ζουμε: 

Η παράγραφος 3 που προστέθηκε στην Υ180/25.6.1986 
(ΦΕΚ Β' 428) «Διαβάθμιση θέσεων μετακλητών υπαλλήλων στο 
Πολιτικό Γραφείο του Πρωθυπουργού» με την Υ304/ 
11.11.1986 (ΦΕΚ Β’ 820) απόφαση του Πρωθυπουργού, αντι¬ 
καθίσταται ως εξής: 

«3. Στους μετακλητούς υπαλλήλους του Πολιτικού Γραφείου 
του Πρωθυπουργού καταβάλλεται επίδομα εξομάλυνσης ανάλο¬ 
γα με το βαθμό και το μισθολογικό κλιμάκιο το οποίο κατέχουν 
ως εξής: 

α) Για τους βαθμούς Α' και Β' το επίδομα εξομάλυνσης που 
αντιστοιχεί στην κατηγορία του κλάδου ΑΤ με πτυχίο μέχρι και 
τεσσάρων ετών σπουδών. 

β) Για το βαθμό Γ’ το επίδομα εξομάλυνσης που αντιστοιχεί 
στην κατηγορία του κλάδου ΜΕ. 

Η ρύθμιση αυτή ισχύει από 1.7.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. : 

Αθήνα, 24 Νοεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦- 

Αριθ. Α/25815 (2) 

Σύσταση-συγκρότηση Υπηρεσιακών Συμβουλίων υπαλλήλων 
του Υπουργείου Εθνικής Οικονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του άρθρου 4 του Π.Δ/τος 611/77 «Υπαλληλικός Κώδι¬ 
κας», 

β. του άρθρου 14 του Ν. 1586/1986 «Βαθμολογική διάρ¬ 
θρωση θέσεων του δημοσίου, ΝΠΔΔ και των Ο.Τ.Α. και άλλες 
διατάξεις», 

γ. του άρθρου 23 παρ. 17,18 και 19 του Ν. 1735/87 «προσ- 














8110 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


λήψεις στο δημόσιο τομέα κοινωνικός έλεγχος στη Δημόσια Διοί¬ 
κηση κ.λπ.». 

2. Τις διατάξεις του Π.Δ/τος 545/88 (ΦΕΚ 254/τ. Α'/ 
16.11.88) «περί Οργανισμού του Υπουργείου Εθνικής Οικονο¬ 
μίας», αποφασίζουμε: 

1. Συνιστούμε στο Υπουργείο Εθνικής Οικονομίας δύο (2) 
Υπηρεσιακά Συμβούλια Α’ και Β’, τα οποία συγκροτούνται το κα¬ 
θένα ως εξής: 

α) Από τρεις μονίμους υπαλλήλους με βαθμό Α’, Προϊσταμέ¬ 
νους Διευθύνσεων, από τους οποίους ο ένας ορίζεται Πρόεδρος, με 
τους αναπληρωτές τους, μονίμους υπαλλήλους με βαθμό Α’ και 
όταν κρίνονται πειθαρχικές υποθέσεις από το Γενικό Γραμματέα 
του Υπουργείου (για το Α' Συμβούλιο) και τον Γ.Γ. της ΕΣΥΕ 
για το Β’ Συμβούλιο ως Πρόεδρο, με αναπληρωτή τον τακτικό 
Πρόεδρο του Συμβουλίου. Τα μέλη των Υπηρεσιακών Συμβου¬ 
λίων ορίζονται σύμφωνα με τη διαδικασία του άρθρου 14 του Ν. 
1586/86. 

β) Από δύο αιρετούς εκπροσώπους των υπαλλήλων με τους 
οιναπληρωτές τους. 

2. Γραμματέας για το κάθε ένα από τα παραπάνω Συμβούλια 
ορίζεται υπάλληλος του Υπουργείου με βαθμό τουλάχιστον Β' με 
τον αναπληρωτή του. 

3. Οι αρμοδιότητες των ανωτέρω Υπηρεσιακών Συμβουλίων 
καθορίζονται ως ακολούθως: 

Α. Υπηρεσιακό Συμβούλιο 

Αρμόδιο να κρίνει επί των πάσης φύσεως θεμάτων Υπηρεσια¬ 
κής κατάστασης των μονίμων υπαλλήλων των Κλάδων: ΠΕ Οι¬ 
κονομικού, ΠΕ Τεχνικών, ΠΕ Μεταφραστών-Διερμηνέων, ΠΕ 
Βιβλιοθηκονόμων, ΠΕ Λοιπών Ειδικοτήτων (προσωρινός), ΤΕ 
Διοικητικού-Λογιστικού (πλην της ειδικότητας των Στατιστι¬ 
κών), ΤΕ Τεχνολογικών Εφαρμογών, ΔΕ Διοικητικού-Λογιστι- 
κού (πλην της ειδικότητας των Στατιστικών), ΔΕ Δακτυλογρά- 
φων-Στενογράφων, ΔΕ Μεταφραστών-Διερμηνέων, ΔΕ Τεχνι¬ 
κού (πλην της Ειδικότητας των Κτηματογράφων), ΔΕ Τηλεφω¬ 
νητών, ΥΕ Επιμελητών, ΥΕ Προσωπικού καθαριότητας, ΥΕ Φυ- 
λάκων-Νυκτοφυλάκων καθώς και των υπαλλήλων με σύμβαση 
εργασίας ιδιωτικού δικαίου όλων των ειδικοτήτων. 

Β. Υπηρεσιακό Συμβούλιο 

Αρμόδιο να κρίνει επί των πάσης φύσεως θεμάτων Υπηρεσια¬ 
κής Κατάστασης των μονίμων υπαλλήλων των κλάδων: ΠΕ 
Στατιστικών ΠΕ Πληροφορικής ΠΕ Επιμελητών Εκδόσεων, ΤΕ 
Διοικητικού - Λογιστικού (μόνο την ειδικότητα των Στατιστι¬ 
κών), ΤΕ Πληροφορικής, ΤΕ Βιβλιοθηκονόμων, ΤΕ Γραφικών 
Τεχνών, ΔΕ Διοικητικού - Λογιστικού (μόνο την ειδικότητα των 
Στατιστικών), ΔΕ Τεχνικού (μόνο την ειδικότητα Κτηματογρά¬ 
φων), ΔΕ Προσωπικού Η/Υ, ΔΕ Επιμελητών Εκδόσεων, ΔΕ Τυ¬ 
πογραφίας και ΥΕ Εργατών, καθώς και των υπαλλήλων με σύμ¬ 
βαση εργασίας ιδιωτικού δικαίου όλων των ειδικοτήτων (Άρθρο 

35 Ν. 992/1979). 

4. Οι υποθέσεις που εκκρεμούν στα υφιστάμενα υπηρεσιακά 
συμβούλια και για τις οποίες δεν έχει ληφθεί απόφαση, κρίνονται 
από τα υπηρεσιακά συμβούλια που συνιστώνται με την απόφαση 
αυτή. 

5. Οι αρμοδιότητες των ανωτέρω υπηρεσιακών Συμβουλίων 
επεκτείνονται και σε θέματα που αφορούν στην κρίση των υπαλ¬ 
λήλων του Χρηματιστηρίου Αθηνών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 22 Νοεμβρίου 1988 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αριθ. 386503 (3) 

Ισχύς αποφάσεων περί μεταβίβασης αρμοδιοτήτων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/85 «Κυβέρνηση και Κυβερνη¬ 
τικά Όργανα». 

β) Του Π.Δ. 402/88 (ΦΕΚ 187Α/88) «Οργανισμός Υπουρ¬ 
γείου Γεωργίας». 

2. Τη με αριθ. 344196/6.6.86 απόφασή μας, περί μεταβίβα¬ 
σης αρμοδιοτήτων κ.λπ. (ΦΕΚ 389Β/11.6.86), όπως τροπο¬ 
ποιήθηκε και συμπληρώθηκε μεταγενέστερα. 

3. Την ανάγκη διασφάλισης της εύρυθμης λειτουργίας των 
υπηρεσιών του Υπουργείου Γεωργίας και της ταχείας προώθη¬ 
σης των θεμάτων, αποφασίζουμε: 

1. Εξακολουθεί να ισχύει και μετά την εφαρμογή του νέου Ορ¬ 

γανισμού του Υπουργείου, η με αριθ. 344196/6.6.88 απόφασή 
μας, περί μεταβίβασης αρμοδιοτήτων κ.λπ. και οι μεταγενέστε¬ 
ρες όμοιες αποφάσεις μας, με αριθμούς 260367/13.3.87, 
310958/8.5.87, 344729/12.8.87, 344761/18.9.87, 

381314/3.11.87, 381328/19.11.87, 381349/9.12.87, 
236804/15.1.88, 236878/4.3.88, 236895/7.4.88, 

288741/28.6.88 και 288800/24.10.88 της ανωτέρω από- 
φασης. 

2. Το αρμόδιο όργανο που ασκεί τις αρμοδιότητες. Ειδικός 
Γραμματέας, Διευθυντής, Τμηματάρχης, θα ασκεί όλες τις αρμο¬ 
διότητες των υπηρεσιών που υπήχθησαν, με το νέο οργανισμό στο 
Διοικητικό Τομέα, Διεύθυνση ή Τμήμα αντίστοιχα, που προΐστα- 
ται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως σύμφωνα με την παράγρ. 1 του άρθρου 29 του Ν. 1558/ 
85. 


Αθήνα, 21 Νοεμβρίου 1988 

Ο ΥΠΟΥΡΓΟΣ 

ΠΑΝ. ΠΟΤΤΑΚΗΣ 
-♦- 

Αριθ. 373 747 

Ισχύς απόφασης περί μεταβίβασης αρμοδιοτήτων. 

Ο ΥΦΥΠΟΥΡΓΟΣ ΓΕΩΡΓΙΑΣ 


(4) 


Έχοντας υπόψη: 

1. Τις διατάξεις: 

α) Του άρθρου 29 του Ν. 1558/85 (ΦΕΚ 137Α/26.7.1985) 
«Κυβέρνηση και Κυβερνητικά Όργανα». 

β) Του Π.Δ. 402/88 (ΦΕΚ 187Α/88) «Οργανισμός Υπουρ¬ 
γείου Γεωργίας». 

2. Την αριθ. 344172/7.5.1986 (ΦΕΚ 318 Β/86) απόφαση 
του Πρωθυπουργού και του Υπουργού Γεωργίας, σχετικά με 
ανάθεση αρμοδιοτήτων Υπουργού Γεωργίας, στους Υφυπουρ¬ 
γούς. 

3. Τη με αριθ. 388911/24.6.86 (ΦΕΚ 427 Β’/86) από¬ 
φασή μας, περί μεταβίβασης αρμοδιοτήτων. 

4. Την ανάγκη διασφάλισης της εύρυθμης λειτουργίας των 
υπηρεσιών του Υπουργείου Γεωργίας και της ταχείας προώθη¬ 
σης των θεμάτων, αποφασίζουμε: 

1. Εξακολουθεί να ισχύει και μετά την εφαρμογή του νέου Ορ¬ 
γανισμού του Υπουργείου, η με αριθ. 388911/24.6.86 από¬ 
φασή μας «Περί μεταβίβασης αρμοδιοτήτων κ.λπ.». 

2. Το αρμόδιο Όργανο που ασκεί τις αρμοδιότητες, Ειδικός 
Γραμματέας, Διευθυντής, Τμηματάρχης, θα ασκεί όλες τις αρμο¬ 
διότητες των Υπηρεσιών που υπήχθησαν, με το νέο Οργανισμό 
στο Διοικητικό Τομέα, Διεύθυνση ή Τμήμα αντίστοιχα, που προί- 
σταται. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερ- 
νήσεως σύμφωνα με την παράγρ. 1 του άρθρου 29 του Ν. 1558/ 
85. 

Αθήνα, 23 Νοεμβρίου 1988 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 
--+- 

Αριθ. 98130 (5) 

Ανάθεση αρμοδιοτήτων Υπουργού Εργασίοις στον Υφυπουργό 

Εργασίας Πέτρο Μώραλη. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τη διάταξη του άρθρου 83 παρ. 2 του Συντάγματος. 

2. Τη διάταξη του άρθρου 16 παρ. 5 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137). 

3. Το Π.Δ. 1156/1977 «Περί Οργανισμού του Υπουργείου 
Εργασίας» (ΦΕΚ 379). 

4. Την 96589/1987 κοινή απόφαση «Σύσταση Διοικητικών 
Τομέων στο Υπουργείο Εργασίας» (ΦΕΚ Β 552). 

5. Την Υ114/1986 απόφαση του Πρωθυπουργού «Σύσταση 
και κατάργηση θέσεων Αναπληρωτών Υπουργών και Υφυπουρ¬ 
γών και σειρά τάξης νέων Υπουργείων» (ΦΕΚ Β 247). 

6. Το Π.Δ. 567/1988 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262) με το οποίο διορίσθηκε 
ως Υφυπουργός Εργασίοις ο Πέτρος Μώραλης, αποφασίζουμε: 

Στον Υφυπουργό Εργασίας Πέτρο Μώροιλη αναθέτουμε την 
άσκηση των παρακάτω αρμοδιοτήτων: 

Α. 1. Του Διοικητικού Τομέα Συνθηκών Εργασίας, Υγείαις και 
Ασφάλειας των εργαζομένων. 

2. Της Διεύθυνσης Συλλογικών Σχέσεων και Διαφορών. (Άρ¬ 
θρο 5 του Π.Δ. 1156/1977). 

3. Της Διεύθυνσης Εποπτείας Οργανισμών, (άρθρο 12 του 
Π.Δ. 1156/1977). 

Β. Στα πλαίσια των παραπάνω αρμοδιοτήτων περιλαμβάνο¬ 
νται και οι κοινοβουλευτικές εκτός από τη νομοθετική πρωτοβου¬ 
λία και η αρμοδιότητα πρότασης για την έκδοση κανονιστικών 
και ατομικών διαταγμάτων και έκδοσης αποφάσεων, καθώς και 
συνυπογραφής διαταγμάτων ή αποφάσεων με άλλους Υπουργούς 
ή Υφυπουργούς. 

Γ. Στον Υφυπουργό Εργασίας αναθέτουμε επίσης την εξουσία 
να μεταβιβάζει στο Γενικό Γραμματέα του Υπουργείου, στους 
Διευθυντές και γενικά στους προϊσταμένους υπηρεσιακών μονά¬ 
δων που υπάγονται στην αρμοδιότητά του το δικαίωμα να υπο¬ 
γράφουν «Με εντολή Υφυπουργού» αποφάσεις, έγγραφα, επιστο¬ 
λές ή άλλες πράξεις της αρμοδιότητάς του. 

Δ. Από τις αρμοδιότητες της παραγράφου Β, οι κοινοβουλευτι¬ 
κές ασκούνται παράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Νοεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

• 0 ΥΠΟΥΡΓΟΣ ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 


Αριθ. 32400 (6) 

Παράταση χρόνου ισχύος της 32732/18.11.87 κοινής απόφα¬ 
σης των Υπουργών Εθνικής Οικονομίας και Εργασίας, μόνο 
ως προς το μέρος που αφορά τη χρηματοδότηση της Κοινότη¬ 
τας Ευηνοχωρίου Αιτωλοακαρνανίας. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίησή συναφών διατάξεων». 

2. Τουπ’αριθ. 116969/25.10.88 έγγραφο του Ο.Α.Ε.Δ. με 
το οποίο μας υπέβαλε απόσπασμα πρακτικού της 322/ 
18.10.88 συνεδρίασης του Διοικητικού Συμβουλίου του, κατά 
την οποία αποφασίστηκε η υποβολή πρότασης για την παράταση 
του χρόνου ισχύος της υπ’ αριθ. 32732/18.11.87 κοινής από¬ 
φασης των Υπουργών Εθνικής Οικονομίας και Εργασίας μόνο 
ως προς το μέρος που αφορά τη χρηματοδότηση της Κοινότητας 
Ευηνοχωρίου Αιτωλοακαρνανίας, αποφασίζουμε: 

Εγκρίνουμε την παράταση του χρόνου ισχύος της 32732/ 

18.11.87 κοινής απόφασης των Υπουργών Εθνικής Οικονομίας 
και Εργασίας μέχρι 30.6.89 μόνο ως προς το μέρος που αφορά 
τη χρηματοδότηση της Κοινότητας Ευηνοχωρίου-Αιτωλοακαρ- 
νανίας, λόγω των ακατάλληλων και δυσμενών καιρικών συνθη¬ 
κών που επικράτησαν κατά τη συμβατική περίοδο και ως εκ τού¬ 
του δεν κατέστη δυνατή η απορρόφηση του προβλεφθέντος κονδυ¬ 
λίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Νοεμβρίου 1988 

. ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

-♦- 

Αριθ. 32472 (7) 

Χρηματοδότηση από τον ΟΑΕΔ του Δήμου Τρικκαίων, για την 
εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα-, 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την υπ’ αριθ. 32309/10.10.88 κοινή απόφαση των 
Υπουργών Εθνικής Οικονομίας και Εργασίοις «Έγκριση διάθε¬ 
σης ποσού 650.000.000 δρχ. από κεφάλαια του ΟΑΕΔ για την 
εκτέλεση κοινωφελών έργων». 

3. Το υπ’ αριθ. 117173/27.10.88 έγγραφο του ΟΑΕΔ με το 
οποίο μας υπέβαλε απόσπασμα πρακτικού της υπ’ αριθ. 323/ 

25.10.88 συνεδρίασης του Διοικητικού του Συμβουλίου, κατά 
την οποία αποφασίστηκε η υποβολή πρότασης για χρηματοδό¬ 
τηση εκ μέρους του ΟΑΕΔ του Δήμου Τρικκαίων με το ποσό των 
6.000.000 δρχ. με τη μορφή συνεισφοράς για την εκτέλεση κοι¬ 
νωφελών έργων προς απασχόληση ανέργων, αποφασίζουμε: 

Εγκρίνουμε τη χορήγηση του παρακάτω ποσού στον αντί¬ 
στοιχο φορέα, με τη μορφή συνεισφοράς, για την εκτέλεση κοινω¬ 
φελών έργων προς απασχόληση ανέργων. , 

1. Δήμο Τρικκαίων: ποσό έξι εκατομμυρίων (6.000.000) 
δρχ. προς απασχόληση είκοσι (20) ανέργων. 

Περιγραφή έργων: 

- Άλσος Προφ. Ηλία - Ζωολογικός κήπος 

- Πεζόδρομοι πόλης 

- Εμποροπανήγυρη - Ν. Ζωαγορά. 

Για την κατασκευή των παραπάνω έργων θ’ απαιτηθεί το 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ποσό των εκατόν επτά εκατομμυρίων (107.000.000) δρχ. και 
θα πραγματοποιηθούν συνολικά τέσσερις χιλιάδες (4.000) ημε¬ 
ρομίσθια. 

Η χρηματοδότηση αυτή θα δοθεί στους παραπάνω φορείς με 
τους όρους και προϋποθέσεις που ορίζει η υπ’ αριθ. 33206/ 

25.1.88 κοινή απόφαση των Τπουργών Εθνικής Οικονομίας και 
Εργασίας (ΦΕΚ 39/τ.Β727.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

- 4 - 

Αριθ. 32386 (8) 

Χρηματοδότηση από τον ΟΑΕΔ της Κοινότητας Βάρνακα Αι- 

τωλ/νίας για την εκτέλεση κοινωφελών έργων προς απασχό¬ 
ληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την υπ’ αριθ. 32309/88 κοινή απόφαση των Τπουργών 
Εθνικής Οικονομίας και Εργασίας «Έγκριση διάθεσης ποσού 
650.000.000 δρχ. από κεφάλαια του ΟΑΕΔ για την εκτέλεση 
κοινωφελών έργων. 

3. Το υπ’ αριθ. 114966/24.10.88 έγγραφο του ΟΑΕΔ με το 
οποίο μας υπέβαλε απόσπασμα πρακτικού της υπ’ αριθ. 322/ 

18.10.88 συνεδρίασης του Διοικητικού του Συμβουλίου, κατά 
την οποία αποφασίστηκε η υποβολή πρότασης για χρηματοδό¬ 
τηση εκ μέρους του ΟΑΕΔ της Κοινότητας Βάρνακα Αιτωλ/νίας 
με το ποσό των 3.075.000 δρχ. με τη μορφή συνεισφοράς για 
την εκτέλεση κοινωφελών έργων προς απασχόληση ανέργων, 
αποφασίζουμε: 

Εγκρίνουμε τη χορήγηση του παρακάτω ποσού, με τη μορφή 
συνεισφοράς στον αντίστοιχο φορέα για την εκτέλεση κοινωφελών 
έργων προς απασχόληση ανέργων. 

1. Κοινότητα Βάρνακα Αιτωλ/νίας: ποσό τριών εκατομμυ¬ 
ρίων εβδομήντα πέντε χιλιάδων (3.075.000) δρχ. προς απασχό¬ 
ληση σαράντα τριών (43) ανέργων. 

Περιγραφή έργων: 

Ανέγερση παιδικού σταθμού 

Διάνοιξη δασικών - αγροτικών δρόμων 

Για την κατασκευή των παραπάνω έργων θ’ απαιτηθεί το 
ποσό των δεκαεπτά εκατομμυρίων (17.000.000) δρχ. και θα 
πραγματοποιηθούν συνολικά δύο χιλιάδες πενήντα (2.050) ημε¬ 
ρομίσθια. 

Η χρηματοδότηση αυτή θα δοθεί στον παραπάνω φορέα με 
τους όρους και προϋποθέσεις που ορίζει η υπ’ αριθ. 33206/ 

25.1.88 κοινή απόφαση των Τπουργών Εθνικής Οικονομίας και 
Εργασίας (ΦΕΚ 39/τ.Β727.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 


Αριθ. 32474 (9) 

Χρηματοδότηση από τον ΟΑΕΔ του Δήμου Πατρέων για την 
εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την υπ’ αριθ. 32309/10.10.88 κοινή απόφαση των 
Τπουργών Εθνικής Οικονομίας και Εργασίας «Έγκριση διάθε¬ 
σης ποσού 650.000.000 δρχ. από κεφάλαια του ΟΑΕΔ για την 
εκτέλεση κοινωφελών έργων». 

3. Το υπ’ αριθ. 117167/27.10.88 έγγραφο του ΟΑΕΔ με το 
οποίο μας υπέβαλε απόσπασμα πρακτικού της υπ’ αριθ. 323/ 

25.10.88 συνεδρίασης του Διοικητικού του Συμβουλίου, κατά 
την οποία αποφασίστηκε η υποβολή πρότασης για χρηματοδό¬ 
τηση εκ μέρους του ΟΑΕΔ του Δήμου Πατρέων με το ποσό των 
12.75Ο.Ο0Ο δρχ. με τη μορφή συνεισφοράς για την εκτέλεση 
κοινωφελών έργων προς απασχόληση ανέργων, αποφασί¬ 
ζουμε: 

Εγκρίνουμε τη χορήγηση του παρακάτω ποσού, με τη μορφή 
συνεισφοράς στον αντίστοιχο φορέα για την εκτέλεση κοινωφελών 
έργων προς απασχόληση ανέργων: 

1. Δήμος Πατρέων: ποσό δώδεκα εκατομμυρίων επτακοσίων 
πενήντα χιλιάδων (12.750.000) δρχ. προς απασχόληση τριάντα 
ενός (31) ανέργων. 

Περιγραφή έργων: 

α) Αποκατάσταση βλαβών δικτύου ύδρευσης 
β) Καθαρισμός ρείθρων και φρεατίων 
γ) Καθαρισμός κοινοχρήστων χώρων 
Για την κατασκευή των παραπάνω έργων θ’ απαιτηθεί το 
ποσό των είκοσι τεσσάρων εκατομμυρίων (24.000.000) δρχ. και 
θα πραγματοποιηθούν συνολικά οκτώ χιλιάδες πεντακόσια 
(8.500) ημερομίσθια. 

Η χρηματοδότηση αυτή θα δοθεί στον παραπάνω φορέα με 
τους όρους και προϋποθέσεις που ορίζει η υπ’ αριθ. 33206/ 

25.1.88 κοινή απόφαση των Τπουργών Εθνικής Οικονομίας και 
Εργασίας (ΦΕΚ 39/τ.Β·/27.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

- ♦- 

Αριθ. 32476 (10) 

Παράταση χρόνου ισχύος της 32288/14.10.87 κοινής απόφα¬ 
σης των Τπουργών Εθνικής Οικονομίας και Εργασίας, μόνο 
ως προς το μέρος που αφορά τη χρηματοδότηση του Δήμου 
Καλαμαριάς θεσ/νίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Το υπ’ αριθ. 117171/27.10.88 έγγραφο τουΟ.Α.Ε.Δ. με 
το οποίο μας υπέβαλε απόσπασμα πρακτικού της 323/ 

25.10.88 συνεδρίασης του Διοικητικού Συμβουλίου του, κατά 
την οποία αποφασίστηκε η υποβολή πρότασης για την παράταση 
του χρόνου ισχύος της υπ’ αριθ. 32288/14.10.87 κοινής από¬ 
φασης των Τπουργών Εθνικής Οικονομίας και Εργασίας μόνο 
ως προς το μέρος που αφορά τη χρηματοδότηση του Δήμου Κα- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λαμαριάς Θεσσαλονίκης, αποφασίζουμε: 

Εγκρίνουμε την παράταση του χρόνου ισχύος της 32288/ 
14.10.87 κοινής απόφασης των Υπουργών Εθνικής Οικονομίας 
και Εργασίας μέχρι 31.3.89 μόνο ώς προς το μέρος που αφορά 
χρηματοδότηση του Δήμου Καλαμαριάς θεσ/νίκης, λόγω των 
δυσμενών καιρικών συνθηκών που επικράτησαν κατά τη συμβα¬ 
τική περίοδο και ως εκ τούτου δεν κατέστη δυνατή η απορρόφηση 
του προβλεφθέντος κονδυλίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

--♦- 

Αριθ. 98131 (11) 

Μεταβίβαση αρμοδιοτήτων του Υπουργού Εργασίας και εξουσία 

υπογραφής στους Γενικό Γραμματέα, Ειδικό Γραμματέα, 

Προϊσταμένους Δ/νσεων και Υπηρεσιών και Προϊσταμένους 

Τμημάτων. 

Ο ΥΠΟΥΡΓΟΣ ΕΡΓΑΣΙΑΣ 

Σύμφωνα με: 

1. Τις διατάξεις του άρθρου 29 του Ν. 1558/85 «Κυβέρνηση 
και Κυβερνητικά Όργανα». 

2. Τις διατάξεις του Ν. 1232/82 «Επαναφορά σε ισχύ, τροπο¬ 
ποίηση κ.λπ.». 

3. Τις διατάξεις του Π.Δ/τος 1156/77 «Περί Οργανισμού 
του Υπουργείου Εργασίας». 

4. Την αριθ. 96589/87 κοινή απόφαση των Υπουργών Προε¬ 
δρίας της Κυβέρνησης και Εργασίας και του Υφυπουργού Οικο¬ 
νομικών «Σύσταση Διοικητικών Τομέων», αποφασίζουμε: 

ΑΡΘΡΟ 1 

Ο Γενικός Γραμματέας του Υπουργείου προΐσταται μετά τον 
Υπουργό και τον Υφυπουργό όλων των Υπηρεσιών του Υπουρ¬ 
γείου, προσυπογράφει όλα τα έγγραφα που υπογράφει ο Υπουρ¬ 
γός και ο Υφυπουργός, εκτός των εγγράφων αρμοδιότητας των 
Υπηρεσιών των Διοικητικών Τομέων Απασχόλησης και Συνθη¬ 
κών Εργασίας, Υγείας και Ασφάλειας των Εργαζομένων και 
ασκεί ειδικότερα τις αρμοδιότητες που ορίζονται στα παρακάτω 
άρθρα. 

ΑΡΘΡΟ 2 

Στο Γενικό Γραμματέα του Υπουργείου μεταβιβάζουμε: 

1. Την άσκηση των αρμοδιοτήτων του αντικειμένου των Δ/ 
νσεων: 

- Όρων Εργασίας 

- Μετεργασιακής Μέριμνας 

- Οργάνωσης και Εκπαίδευσης 

- Διεύθυνσης Διοικητικού 

2. Την έκδοση γενικών εγκυκλίων σε όλα τα θέματα του 
Υπουργείου. 

3. Την υπογραφή εγγράφων αρμοδιότητας περισσοτέρων 
Διευθύνσεων του Υπουργείου. 

4. Την υπογραφή όλων των εγγράφων επανεξέτασης αιτή¬ 
σεων, υπομνημάτων, αναφορών, παραπόνων και καταγγελιών 
πολιτών εναντίον ενεργειών ή απαντήσεων των οργάνων των Κε¬ 
ντρικών Υπηρεσιών του Υπουργείου, με εξαίρεση τα έγγραφα που 
υπόγραψε ο ίδιος ο Υπουργός ή ο Υφυπουργός. 

5. Την υπογραφή αποφάσεων έγκρισης υπερωριακής εργασίας 
του προσωπικού που απασχολείται με σχέση εργασίας ιδιωτικού 
δικαίου σε οποιοδήποτε εργοδότη, σύμφωνα με τις διατάξεις του 
Ν. 264/1973. 

6. Την υπογραφή απαντήσεων σε Ψηφίσματα - Υπομνήματα 
που υποβάλλονται από τις Συνδικαλιστικές Οργανώσεις των Ερ¬ 


γαζομένων. 

7. Την υπογραφή των εγγράφων με τα οποία ζητείται η 
γνώμη της Νομικής Διευθύνσεως του Υπουργείου σε θέματα αρ¬ 
μοδιότητας του Υπουργείου. 

8. Την υπογραφή των κανονικών και αναρρωτικών αδειών 
των Προϊσταμένων Δ/νσεων. Επίσης τήν υπογραφή των αδειών 
άνευ αποδοχών μέχρι 11 ημερών όλων των υπαλλήλων. 

ΑΡΘΡΟ 3 

Οι Ειδικοί Γραμματείς του Υπουργείου προΐστανται των υπη¬ 
ρεσιών των Διοικητικών Τομέων και προσυπογράφουν όλα τα έγ¬ 
γραφα που προέρχονται από τις υπαγόμενες σ’ αυτούς υπηρεσίες 
και υπογράφει ο Υπουργός ή ο Υφυπουργός ή ο Γ ενικός Γ ραμμα- 
τέας. 

ΑΡΘΡΟ 4 

Στους Διευθυντές, Προϊσταμένους των Διευθύνσεων και Υπη¬ 
ρεσιών του Υπουργείου, αναθέτουμε την υπογραφή των κάτωθι 
αποφάσεων, πράξεων και εγγράφων που αναφέρονται στις αρμο¬ 
διότητες της Δ/νσεώς τους: 

1. Των εγκυκλίων και οδηγιών με τις οποίες παρέχονται διευ¬ 
κρινίσεις και οδηγίες. 

2. Των εγγράφων με τα οποία παρέχονται πληροφορίες σε 
αναφορές υπηρεσιών και ιδιωτών. 

3. Των εγγράφων προς δημόσιες Αρχές με τα οποία παρέχο¬ 
νται ή ζητούνται πληροφορίες και στοιχεία. 

4. Των τηλεγραφημάτων εσωτερικού και εξωτερικού, πληρο¬ 
φοριακού ή προπαρασκευαστικού χαρακτήρα. 

5. Των βεβαιώσεων και πιστοποιητικών σε θέματα που μπο¬ 
ρούν σύμφωνα με το νόμο να βεβαιωθούν από τα τηρούμενα στην 
Υπηρεσία στοιχεία. 

6. Την υπογραφή των εγγράφων με τα οποία αποστέλλονται 
στο Συμβούλιο της Επικράτειας ή στα αρμόδια Διοικητικά Δικα¬ 
στήρια στοιχεία ή πληροφορίες για αιτήσεις ακυρώσεως που αφο¬ 
ρούν τη Δ/νσή τους και τα οποία προσυπογράφονται από το Νο¬ 
μικό Σύμβουλο Διοικήσεως του Υπουργείου. 

ΑΡΘΡΟ 5 

Στο Δ/ντή Διοικητικού αναθέτουμε τις αναφερόμενες στο άρ¬ 
θρο 4 αρμοδιότητες επί πλέον τις εξής: 

1. Την υπογραφή αποφάσεων και πράξεων για την ανάληψη, 
έγκριση, διάθεση δαπανών και τη μεταφορά πιστώσεων, από τον 
κρατικό προϋπολογισμό, των εντολών για εκτελέσεις έργων ή 
προμήθειες, για διενέργεια μειοδοτικών διαγωνισμών, κατακύ- 
ρωση των αποτελεσμάτων των διαγωνισμών και την υπογραφή 
των συμβάσεων που συνάπτονται καθώς και για την έγκριση εκ- 
δόσεως χρηματικών ενταλμάτων προπληρωμής του Κρατικού 
προϋπολογισμού, εφόσον σ’ όλες τις παραπάνω πιστώσεις το 
ποσό είναι ανώτερο από 1.000.001 δρχ. και μέχρι 5.000.000 

δρχ· 

2. Την υπογραφή των αποφάσεων για την παράταση της προ¬ 
θεσμίας αποδόσεως λογαριασμού και την αντικατάσταση των 
υπόλογων των χρηματικών ενταλμάτων προπληρωμής που ανα- 
φέρονται στην προηγούμενη παράγραφο. 

3. Την υπογραφή των κοινοποιήσεων των εγκυκλίων διατα¬ 
γών και τη διαβίβαση των εντολών μας και του Γενικού Γραμμα¬ 
τέα που απευθύνονται στο προσωπικό. 

4. Την υπογραφή των εγγράφων με τα οποία κοινοποιούνται 
κάθε χρόνο η κατάσταση του άρθρου 8 του Ν. 1586/86 και οι 
πίνακες μεταθετέων. 

5. Την υπογραφή των εγγράφων με τα οποία κοινοποιούνται 
στους ενδιαφερομένους Προεδρικά Διατάγματα ή Αποφάσεις μας 
ή Αποφάσεις του Γεν. Γραμματέα ή Αποφάσεις Συλλογικών Ορ¬ 
γάνων. 

6. Την υπογραφή των εγγράφων που απευθύνονται στο 
Υπουργείο Οικονομικών και στις Υπηρεσίες Εντελλομένών Εξό¬ 
δων και αφορούν τις πιστώσεις για μεταθέσεις, μετατάξεις και 
λοιπές μεταβολές των υπαλλήλων. 

7. Την υπογραφή των πράξεων θεωρήσεως καταστάσεως 
αποζημιώσεως που καταβάλλονται σε υπαλλήλους εκπροσώπους 
Νομικών Προσώπων ή Οργανισμών ή σε ιδιώτες για τη συμμε¬ 
τοχή τους στα συμβούλια. Επιτροπές ή ομάδες εργασίας που λει¬ 
τουργούν στο Υπουργείο Εργασίας. 

8. Την υπογραφή αποφάσεως κατανομής του ανώτατου, κα¬ 
θορισμένου κάθε χρόνο, μηνιαίου ορίου συνδιαλέξεων κάθε τηλε¬ 
φωνικής σύνδεσης, καθώς και συμπληρωματικής τυχόν αποφά¬ 
σεως για αύξηση του ανωτέρω ορίου. 

9. Την υπογραφή αποφάσεως καταλογισμού σε βάρος του 
υπευθύνου υπαλλήλου για τυχόν υπέρβαση του ανώτατου μη¬ 
νιαίου ορίου τηλεφωνικών συνδιαλέξεων. 

ΑΡΘΡΟ 6 

Αρμοδιότητες Διευθυντή Απασχόλησης 

Στο Διευθυντή της Δ/νσης Απασχόλησης αναθέτουμε τις 'ανα- 
φερόμενες στο άρθρο 4 αρμοδιότητες και επιπλέον τις εξής: 

1. Την υπογραφή απόφασης για την έγκριση καταβολής από 
τον ΟΑΕΔ έκτακτης οικονομικής ενίσχυσης σε μη δικαιούμενα 
τακτικής επιδότησης μεμονωμένα άνεργα άτομα και αποφυλακι¬ 
σμένους. 

2. Την υπογραφή εγγράφων με τα οποία ζητείται η γνώμη του 
ΑΣΕ για την έγκριση ή μη ομαδικών απολύσεων προσωπικού 
επιχειρήσεων, καθώς και η γνώμη για τον καθορισμό του ποσο¬ 
στού των ομαδικών απολύσεων κάθε ημερολογιακού εξαμή¬ 
νου. 

3. Την έγκριση μετάκλησης και άδειας εργασίας σε μέλη ξέ¬ 
νων καλλιτεχνικών συγκροτημάτων. 

ΑΡΘΡΟ 7 

Αρμοδιότητες Διευθυντή Επαγγελματικής Κατάρτισης 

Στο Διευθυντή της Δ/νσης Επαγγελματικής Κατάρτισης ανα¬ 
θέτουμε τις αναφερόμενες στο άρθρο 4 αρμοδιότητες και επιπλέον 
τις εξής: 

1. Τον καθορισμό τύπου και περιεχομένου πιστοποιητικών 
επαγγελματικής κατάρτισης και μετεκπαίδευσης - επιμόρφωσης 
των εκπαιδευτικών μονάδων του ΟΑΕΔ (Ν. 709/77 άρθρο 12). 

2. Τον καθορισμό αριθμού θέσεων πρακτικής άσκησης μαθη¬ 
τών των εκπαιδευτικών μονάδων μαθητείας σε φορείς του Δημό¬ 
σιου Τομέα (Ν. 1566/85 άρθρο 94 παρ. 3). 

3. Τις αποφάσεις καθορισμού διάρκειας φοίτησης, ωρών διδα¬ 
σκαλίας και προσόντων υποψηφίων προγραμμάτων ταχύρρυθμης 
επαγγελματικής κατάρτισης (ΤΕΚ) και μετεκπαίδευσης - επι¬ 
μόρφωσης εργαζομένων (Ν.Δ. 1104/72 άρθρο 3) και ενεργού 
επαγγελματικού προσανατολισμού (Ν.Δ. 1104/72 και Ν. 
1346/83). 

4. Τον καθορισμό όρων και προϋποθέσεων στέγασης και σίτι¬ 
σης των μαθητών του ΟΑΕΔ στις εκπαιδευτικές μονάδες και στις 
μαθητικές εστίες του (Ν. 709/77 άρθρο 7). 

5. Τη θεώρηση ταυτοτήτων εφημεριδοπωλών (Α.Ν. 
1093/38 άρθρο 54). 

6. Την έγκριση χορήγησης υποτροφιών εξωτερικού από 
ΟΑΕΔ (Ν. 1346/83 άρθρο 16). 

7. Την έγκριση αποφάσεων του Δ.Σ. ΟΑΕΔ για καταβολή εκ¬ 
παιδευτικού επιδόματος σε προστατευόμενους του Ν. 1648/86 
που παρακολουθούν προγράμματα Επαγγελματικού Προσανατο¬ 
λισμού (Ν. 1346/83 άρθρο 15 και Ν. 1404/83 άρθρο 50). 

8. Την επιδότηση μαθητών των εκπαιδευτικών μονάδων Μα¬ 
θητείας του ΟΑΕΔ για πρακτική άσκηση σε επιχειρήσεις του Ιδ. 
Τομέα και ΟΤΑ (Ν. 1545/85 άρθρο 10). 

Άρθρο 8 

Αρμοδιότητες Διευθυντή Υπηρεσίας Σχέσεων μετά 
των Ευρωπαϊκών Κοινοτήτων 

Στο Διευθυντή της Υπηρεσίας Σχέσεων μετά των Ευρωπαϊκών 
Κοινοτήτων (ΥΣΕΚ), αναθέτουμε τις αναφερόμενες στο άρθρο 4 


αρμοδιότητες και επί πλέον την υπογραφή των αιτήσεων με τις 
οποίες βεβαιώνεται η έναρξη πραγματοποίησης ή η πραγματο¬ 
ποίηση κατά 50% ή η ολοκλήρωση προγραμμάτων επαγγελμα¬ 
τικής κατάρτισης εργατικού δυναμικού, τα οποία εκτελούνται 
από το Δημόσιο ή ΝΠΔΔ ή ΝΠΙΔ ή Ιδιωτικές Επιχειρήσεις της 
Χώρας μας και χρηματοδοτούνται από το Ευρωπαϊκό Κοινωνικό 
Ταμείο. 

ΑΡΘΡΟ 9 

Αρμοδιότητες Τμηματαρχών 

Στους Τμηματάρχες, Προϊσταμένους των Τμημάτων αναθέ¬ 
τουμε την υπογραφή των εξής αποφάσεων, πράξεων, εγγράφων 
κ.λπ. που αναφέρονται στις αρμοδιότητες του Τμήματός τους: 

1. Των εγγράφων προς Δημόσιες Αρχές ή Υπηρεσίες ή Ιδιώ¬ 
τες με τα οποία παρέχονται ή ζητούνται πληροφορίες και στοιχεία 
ή διαβιβάζονται μεμονωμένες εντολές στις τοπικές περιφερειακές 
Υπηρεσίες για διενέργεια ελέγχου. 

2. Των εγγράφων με τα οποία ανακοινώνονται αποφάσεις που 
έχουν ληφθεί σε θέματα αρμοδιότητάς τους ή κοινοποιούνται 
Προεδρικά Διατάγματα ή άλλες Πράξεις με κανονιστικό περιεχό¬ 
μενο. 

3. Των διαβιβαστικών ή υπομνηστικών εγγράφων και των εγ¬ 
γράφων με τα οποία ενημερώνονται οι ενδιαφερόμενοι για την πο¬ 
ρεία των υποθέσεών τους. 

'4. Των στατιστικών πινάκων και λοιπών στοιχείων που εκδί- 
δονται και επαναλαμβάνονται περιοδικά, εφόσον έχει καθοριστεί 
εφάπαξ ο τόπος, η μορφή, ο βαθμός ασφάλειας και οι αποδέκτες. 

5. Των πράξεων θεώρησης αντιγράφων καθώς και των πρά¬ 
ξεων με τις οποίες χαρακτηρίζονται «Αρχείο» διάφορα έγγραφα 
τής αρμοδιότητάς τους. 

ΑΡΘΡΟ 10 

Αρμοδιότητες Προϊσταμένου Τμήματος Προσωπικού 

Στον Προϊστάμενο του Τμήματος Προσωπικού αναθέτουμε τις 
αναφερόμενες στο άρθρο 9 αρμοδιότητες και επί πλέον την υπο¬ 
γραφή των εξής: 

1. Των εντολών για τη δημοσίευση στην Εφημερίδα της Κυ- 
βερνήσεως της περιλήψεως Προεδρικών Διαταγμάτων, Αποφά¬ 
σεων και λοιπών πράξεων. 

2. Την επικύρωση του γνήσιου της υπογραφής των υπαλλή¬ 
λων του Υπουργείου και των αποσπασμένων σ’ αυτό υπαλλήλων. 

3. Όλων των εγγράφων με τα οποία διαβιβάζονται δικαιολο- 
γητικά συνταξιοδότησης υπαλλήλων. 

4. Των βεβαιώσεων για την υπαλληλική ιδιότητα και υπηρε¬ 
σιακή κατάσταση των υπαλλήλων που υπηρετούν και όσων έχουν 
αποχωρήσει. 

5. Των εγγράφων με τα οποία ζητείται η βεβαίωση της Υπη¬ 
ρεσίας Εντελλομένων Εξόδων για την ύπαρξη πιστώσεως για 
οποιαδήποτε αιτία. 

6. Των πράξεων θεωρήσεως των βιβλιαρίων νοσηλείας των 
υπαλλήλων και της σχετικής αλληλογραφίας. 

7. Των πράξεων θεωρήσεως διαφόρων αντιγράφων, από τους 
ατομικούς φακέλους των υπαλλήλων, δικαιολογητικών και εγ¬ 
γράφων. 

8. Των εγγράφων με τα οποία παραπέμπονται για υγειονο¬ 
μική εξέταση οι υπάλληλοι και οι υποψήφιοι για διορισμό, καθώς 
και για την εισαγωγή των υπαλλήλων σε Νοσοκομεία ή Κλινικές. 

9. Των βεβαιώσεων για την ακρίβεια της αντιγραφής των 
εμπιστευτικών εγγράφων και των τηλεφωνημάτων που κρυπτο- 
γραφούνται ή αποκρυπτογραφούνται. 

10. Την επικύρωση αντιγράφων των εισερχομένων ή εξερχο- 
μένων εγγράφων εμπιστευτικών και κοινών. 

11. Των ανακοινώσεων αποφάσεων που αναφέρονται στο διο¬ 
ρισμό, προαγωγή, μετάταξη, μετάθεση, απόσπαση κ.λπ. των 
υπαλλήλων κάθε βαθμού. 

12. Των αποφάσεων για την προσαύξηση των αποδοχών των 

υπαλλήλων λόγω χρονοεπιδόματος και χορήγησης μισθολογι- 
κών κλιμακίων για υπαλλήλους κάθε βαθμού. 

13. Των αποφάσεων για την αλλαγή του επωνύμου των υπαλ¬ 
λήλων κάθε βαθμού. —’*·■· ■"' 

14. Των αντιγράφων από επίσημα στοιχεία των ατομικών φα¬ 
κέλων των υπαλλήλων καθώς και των πρακτικών των Υπηρε¬ 
σιακών Συμβουλίων. 

15. Την υπογραφή των κανονικών και αναρρωτικών αδειών 
όλων των υπαλλήλων εκτός των προϊσταμένων Δ/νσεων. 

ΑΡΘΡΟ 11 

Αρμοδιότητες Προϊσταμένου Τμήματος 
Διοικητικής Μέριμνας 

Στον Προϊστάμενο του Τμήματος Διοικητικής Μέριμνας ανα¬ 
θέτουμε τις αναφερόμενες στο άρθρο 9 αρμοδιότητες και επιπλέον 
την υπογραφή των εξής: 

1. Των αποφάσεων και πράξεων για την ανάληψη, έγκριση, 
διάθεση δαπανών και τη μεταφορά πιστώσεων από τον κρατικό 
προϋπολογισμό, των εντολών για εκτελέσεις έργων ή προμήθειες 
για διενέργεια μειοδοτικών διαγωνισμών, κατακύρωση των απο¬ 
τελεσμάτων των διαγωνισμών και την υπογραφή των συμβά¬ 
σεων που συνάπτονται καθώς και για την έγκριση εκδόσεως χρη¬ 
ματικών ενταλμάτων προπληρωμής του Κρατικού Προϋπολογι¬ 
σμού, εφόσον σ’ όλες τις παραπάνω περιπτώσεις το ποσό είναι κα¬ 
τώτερο του 1.000.000 δρχ. 

2. Των αποφάσεων για την παράταση της προθεσμίας αποδό- 
σεως λογαριασμού και την αντικατάσταση των υπολόγων των 
χρηματικών ενταλμάτων προπληρωμής που αναφέρονται στην 
προηγούμενη παράγραφο. 

3. Των πράξεων θεωρήσεως των δικαιολογητικών όλων των 
δαπανών που έχουν εγκριθεί είτε από μας είτε από εξουσιοδοτη¬ 
μένο από μας όργανο. 

4. Των βεβαιώσεων μισθοδοσίας προσωπικού και των πρά¬ 
ξεων θεωρήσεως καταστάσεων αποζημιώσεως για υπερωριακή 
εργασία καθώς και καταστάσεων πληρωμής εξόδων κινή- 
σεως. 

5. Των βεβαιώσεων των αποδοχών των υπαλλήλων και των 
σχετικών κρατήσεων. 

6. Των εντολών προς την Τράπεζα της Ελλάδας, για την έκ¬ 
δοση επιταγών ή εντολών σε δραχμές και σε συνάλλαγμα βάσει 
ενταλμάτων που εκδόθηκαν. 

7. Των εξουσιοδοτήσεων προς το αρμόδιο Ταμείο Πληρωμών 
για την εξόφληση ή είσπραξη χρηματικών ενταλμάτων που εκδό¬ 
θηκαν. 

8. Των κλήσεων για επιστροφή αποδοχών που καταβλήθη¬ 
καν. 

9. Των εγγράφων με τα οποία αναζητούνται από τα ασφαλι¬ 
στικά Ταμεία κρατήσεις ή εισφορές των υπαλλήλων που κατα¬ 
βλήθηκαν στα Ταμεία αυτά, αχρεώστητα. 

10. Των απαντητικών εγγράφων σε αναφορές υπηρεσιών του 
Υπουργείου ή υπαλλήλων σχετικά με τη μισθοδοσία του προσω¬ 
πικού. 

11. Των εγγράφων και αποφάσεων χρεωπιστώσεως του υλι¬ 


κού του Υπουργείου, πάσης φύαεως καθώς και των πράξεων θε¬ 
ωρήσεως λογ/σμών για δαπάνες ύδρευσης, φωτισμού, θέρμαν¬ 
σης, τηλεφωνικών, τηλετυπικών και τηλεγραφικών τελών, γρα¬ 
φικής ύλης, ειδών καθαριότητας και κάθε είδους υλικού. 

12. Των αποφάσεων χρεωπιστώσεως της διαχειρίσεως υλικού 
κινήσεως των οχημάτων του Υπουργείου. 

13. Των εγγράφων με τα οποία δίνεται εντολή για κίνηση ή 
επισκευή οχημάτων του Υπουργείου. 

ΑΡΘΡΟ 12 , ' 

Αρμοδιότητες Προϊσταμένου Τμήματος Γραμματείας 

Στον Προϊστάμενο του Τμήματος Γραμματείας της Δ/νσης 
Διοικητικού αναθέτουμε τις αναφερόμενες στο άρθρο 9 αρμοδιό¬ 
τητες καθώς και την επικύρωση των αντιγράφων των εξερχομέ- 
νων από το Υπουργείο εγγράφων. 

ΑΡΘΡΟ 13 * 

Γενικές Διατάξεις 

1. Από τις αρμοδιότητες του Γενικού Γραμματέα εξαιρού¬ 
νται: 

α) Όσες ανάγονται στην υπογραφή πράξεων με συναρμοδιό- 
τητα άλλου Υπουργού ή Υφυπουργού. 

β) Όσες αναφέρονται σε θέματα γενικότερης σημασίας κατά 
την κρίση του Γενικού Γραμματέα. 

γ) Η συγκρότηση και σύνθεση όλων των Συμβουλίων και Επι¬ 
τροπών. 

2. Το περιεχόμενο όλων των εγγράφων που υπογράφονται 
από το Γεν. Γραμματέα και τα Υπηρεσιακά Όργανα «Με εντολή 
Υπουργού», πρέπει να κινείται μέσα στα πλαίσια της πολιτικής 
που καθορίζουμε, όσα δε έγγραφα απεικονίζουν την πολιτική γε¬ 
νικά και τη δραστηριότητα του Υπουργείου, πρέπει να κοινο¬ 
ποιούνται στο Γραφείο Υπουργού και Γεν. Γραμματέα. 

3. Όταν οι αρμόδιοι, σύμφωνα με τις προηγούμενες διατάξεις, 
θεωρήσουν ότι η φύση και η σοβαρότητα ενός εγγράφου επιβάλ¬ 
λει την έκδοσή του από ανώτερο όργανο, το σχετικό έγγραφο 
υπογράφεται από το ανώτερο αυτό όργανο, κατά την κρίση του. 

4. Τα έγγραφα δικαιούνται να υπογράφουν και οι ιεραρχικά 
προϊστάμενοι των αρμοδίων, για την έκδοση των εγγράφων, 
υπαλλήλων. 

5. Κάθε έγγραφο που υπογράφεται από Δ/ντή και στο οποίο 
έχει διατυπωθεί διαφωνία, υπογράφεται σε όλες τις περιπτώσεις 
από το Γενικό Γραμματέα. 

ΑΡΘΡΟ 14 

Η απόφαση αυτή αρχίζει να ισχύει από την ημέρα που θα δη- 
μοσιευθεί στην Εφημερίδα της Κυβερνήσεως, οπότε παύει να 
ισχύει κάθε προηγούμενη απόφαση, που ρυθμίζει τα ίδια θέματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Νοεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





